Държавен вестник, бр. 7, 2026 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  7
Заложени са принципите на устойчивото развитие чрез използване на екологични, рециклируеми 
и природосъобразни материали в оборудването и реквизита. 
Цялата материална база осигурява възможност за ефективно реализиране на всички форми 
на обучение – теоретично, практическо и симулативно, като подпомага усвояването на 
компетентностите по всички единици резултати от учене за трета и четвърта степен на 
професионална квалификация. 
Обучението по теория се провежда в учебни и компютърни кабинети, оборудвани с 
работни места за преподавателя и за всеки обучаем, включващи работни маси и столове, учебна 
дъска, мултимедиен проектор, екран, флипчарт и достъп до интернет. Осигурена е техника за 
презентиране, онагледяване и визуализация на учебното съдържание. Задължително е наличие 
на компютърна зала с инсталиран специализиран софтуер за комуникация, планиране, 
презентации и управление на събития, включително дигитални платформи за туристическа 
анимация. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Практическото обучение се провежда в учебно-тренировъчни зали и в реална работна 
среда (разнообразие от туристически обекти). 
Задължително е осигуряването на многофункционални пространства, които позволяват 
подготовка и провеждане на културни, артистични, спортни, игрови и природосъобразни 
анимационни дейности. Пространствата включват зала за сценични изяви и репетиции, 
оборудвана с подиум или сцена, огледала, реквизит, костюми, мебели за декорация, както и 
озвучителна и осветителна техника. Наличие на микрофони, мобилни колонки, пултове, 
прожектори, осветителни тела и мултимедийни устройства. За дейности на открито се осигурява 
мобилно оборудване за игри, спорт и презентации на събития. 
Материалната база включва и оборудване за провеждане на приключенски, еко и спортни 
активности. Осигуряват се спортни съоръжения и технически средства за безопасност.  
За практическите дейности в областта на творческата и културната анимация са 
необходими материали и инструменти за изработка на декори, сценичен реквизит, художествени 
изделия, кукли за куклен театър, аксесоари за пантомима, театър, музика и танци. Осигурени са 
материали за приложни изкуства, костюми за различни тематични анимационни дейности: детска 
анимация, спортни и артистични изяви. 
Необходим е достъп до съвременни дигитални ресурси – платформи за управление на 
събития, маркетинг, онлайн реклама и връзка с клиенти, както и специализиран софтуер за 
създаване на подготовка на сценарии, бюджети, план-сметки, презентационни материали и 
визуализации. 
 
6. Изисквания към обучаващите 
Право да преподават по теория и практика на професията имат лица с висше образование 
и образователно-квалификационна степен „магистър“ или „бакалавър“ по специалности от 
професионално направление „Туризъм“ от областта на висше образование „Социални, стопански 
и правни науки“ и професионални направления „Музикално и танцово изкуство“, 
„Изобразително изкуство“ и „Театрално и филмово изкуство“ от област на висше образование 
„Изкуства“ съгласно Класификатора на областите на висше образование и професионалните 
направления, приет с Постановление № 125 от 2002 г. на Министерския съвет (ДВ, бр. 64 от 2002 
г.), съответстващи на професията. 
Учителска длъжност по учебен предмет или модул от професионалната подготовка може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без придобита 
професионална квалификация „учител“, ако са придобили съответната професионална 
квалификация при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности. 
67